Teste puţine, dar multe persoane infectate. De ce apare acest fenomen peste week-end?
Specialiştii explică de ce rata de pozitivitate este mai mare în zilele de duminică şi luni, deşi se fac mai puţine teste. Dr. Adrian Marinescu: În week end se face o testare ţintită, conform definiţiei de caz. Dr. Marinescu: În timpul săprămânii în jur de 50% din teste sunt la cerere, vorbim despre persoane asimptomatice.
Azi, pe 24 august 2020, ai aflat deja că în România au fost diagnosticaţi cu SARS COV 2 alți 825 de oameni.În ultimele 24 de ore s-au făcut 6491de teste, iar rata de pozitivitate, care arată ce procent din acestea au ieşit pozitive, este una mare, de 12.71%. Medicul infecţionist Adrian Marinescu dar şi imunologul Radu Ciornei îţi explică de ce în general rata de pozitivitate este mai mare în week-end, în contextul în care numărul de teste este mic.Dr. Adrian Marinescu, medic infecţionist la Institutul Matei Balş din Capitală: "În week-end vorbim despre situaţiile de urgenţă, vorbim de definiţie de caz, şi chiar dacă numărul de teste este mic, este ţintit, se face o testare ţintită. Este logic să am o rată mare de pozitivitate, în timpul săptămânii ştim foarte bine că aproximativ 50% din teste sunt la cerere, şi vorbim despre persoane asimptomatice, în cazul lor rata de pozitivitate fiind foarte micaDr. Radu Ciornei, specialist în microbiologie, imunologie şi genetică moleculară: Se trage foarte tare înainte de week end să reuşească să facă încărcătura pe săptămâna respectivă, iar testele de duminică şi de luni scad. Sper că după ce se termină sezonul acesta de concedii testarea va creşte, pentru că avem nevoie de testare foarte multă în vederea redeschiderii şcolilor".